CELEX: 62015CA0502
Language: sk
Date: 2017-05-04 00:00:00
Title: Vec C-502/15: Rozsudok Súdneho dvora (deviata komora) zo 4. mája 2017 – Európska komisia/Spojené kráľovstvo Veľkej Británie a Severného Írska (Nesplnenie povinnosti členským štátom — Smernica 91/271/EHS — Články 3 až 5 a článok 10 — Príloha I body A, B a D — Čistenie komunálnych odpadových vôd — Zberné systémy — Sekundárne alebo rovnocenné čistenie — Náročnejšie čistenie splaškových vôd v citlivých oblastiach)

3.7.2017   
            
            
               SK
            
            
               Úradný vestník Európskej únie
            
            
               C 213/9
            
         Rozsudok Súdneho dvora (deviata komora) zo 4. mája 2017 – Európska komisia/Spojené kráľovstvo Veľkej Británie a Severného Írska
   (Vec C-502/15) (1)
   
   ((Nesplnenie povinnosti členským štátom - Smernica 91/271/EHS - Články 3 až 5 a článok 10 - Príloha I body A, B a D - Čistenie komunálnych odpadových vôd - Zberné systémy - Sekundárne alebo rovnocenné čistenie - Náročnejšie čistenie splaškových vôd v citlivých oblastiach))
   (2017/C 213/08)
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: K. Mifsud-Bonnici a E. Manhaeve, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska (v zastúpení: J. Kraehling, splnomocnená zástupkyňa, za právnej pomoci S. Ford, barrister)
   
      Výrok rozsudku
   
   
               1.
            
            
               Spojené kráľovstvo Veľkej Británie a Severného Írska tým, že nezabezpečilo, aby boli vody v kombinovanom systéme zhromažďujúcom komunálne odpadové vody a dažďové vody v aglomeráciách Gowerton a Llanelli zadržané a odvedené na čistenie v súlade s požiadavkami smernice Rady 91/271/EHS z 21. mája 1991 o čistení komunálnych odpadových vôd, si nesplnilo povinnosti, ktoré mu vyplývajú v zmysle článkov 3, 4 a 10 tejto smernice, ako aj prílohy I bodov A a B tejto smernice.
            
         
               2.
            
            
               Spojené kráľovstvo Veľkej Británie a Severného Írska tým, že nezaviedlo sekundárne čistenie komunálnych odpadových vôd v aglomerácii Ballycastle a nezaviedlo žiadne čistenie komunálnych odpadových vôd v aglomerácii Gibraltar, si nesplnilo povinnosti, ktoré mu vyplývajú z článku 4 smernice 91/271 a prílohy I bodu B tejto smernice.
            
         
               3.
            
            
               Spojené kráľovstvo Veľkej Británie a Severného Írska tým, že nezabezpečilo, aby komunálne odpadové vody vstupujúce do zberných systémov aglomerácí Tiverton, Durham (Barkers Haugh), Chester-Street, Islip, Broughton Astley, Chilton, Witham a Chelmsford, boli pred vypustením do citlivých oblastí podrobené náročnejšiemu čisteniu ako je čistenie upravené v článku 4 smernice 91/271, si nesplnilo povinnosti, ktoré mu vyplývajú v zmysle článku 5 tejto smernice a prílohy I bodu B tejto smernice.
            
         
               4.
            
            
               V zostávajúcej časti sa žaloba zamieta.
            
         
               5.
            
            
               Spojené kráľovstvo Veľkej Británie a Severného Írska je povinné nahradiť trovy konania.
            
         
      (1)  Ú. v. EÚ C 16, 18.1.2016.